open-index/open-wikipedia-markdown huggingface dataset:
Hidrografija sjeveroistočne Bosne

## Hidrografske odlike 
Područje sjeveroistočne Bosne je dosta bogato površinskim vodenim tokovima, prije svega zahvaljujući vodonepropusnim stijenama, koje grade ove terene. Svi vodeni tokovi pripadaju slivu rijeke Save. Neki tokovi se direktno ulivaju u Savu, kao što su Dašnica, Gnjica (Lukavac), Brka, Tinja, Lomnica i Tolisa, dok se drugi indirektno ulivaju preko toka rijeke Bosne. Najveća pritoka Bosne sa ovog područja je Spreča, koja od nešto većih rijeka prima Gostelju, Oskovu, Jalu i Turiju. Nešto veće od ostalih pritoka Bosne su Jablanica i Lukavica.

Opšta karakteristika hidrografske mreže je gusto raspoređeni kratki tokovi sa malom količinom vode i neujednačenim proticajem.

## U sjevernom dijelu područja 
Vodene tokove karakteriše sporo kretanje, meandiranje i često mijenjanje korita. U tom dijelu terena česte su i poplave radi kojih su izgrađeni i odbrambeni nasipi, a neki tokovi regulisani. 

## U središnjem dijelu 
Gdje je teren izgrađen pretežno od klastičnih tercijarnih sedimenata, hidrografska mreža je centripetalnog tipa sa zrakasto raspoređenim tokovima od vrha u svim pravcima.

## U južnom dijelu područja 
Raspored vodenih tokova je nepravilan i uslovljen je razlikama u otpornosti stijena na riječnu eroziju.
Pretežno vodonepropusne stijene u građi terena uslovljavaju visok koeficijent površinskog oticanja padavina i direktnu zavisnost vodostaja od padavina. Zbog toga, a i zbog nagiba terena, veliki broj tokova u središnjem i južnom dijelu ima bujični karakter.
Ovo područje karakterišu i stajaće vode. Od vještačkih jezera najveće je Modračko jezero. Manje jezero je Vidara kod Gradačca.

## U sjevernom području 
U aluvijalnim ravnima Save i Bosne ima veliki broj bara i mrtvaja, koje najvećim dijelom imaju vodu tokom čitave godine.

Kategorija:Geografija Bosne i Hercegovine
Mobilni telefon

[right|thumb|Evolucija mobitela do ranog&nbsp;[Pametni mobitel|pametnog telefona]]
**Mobilni telefon** (također&nbsp;**mobitel**) jeste telefon&nbsp;koji može primati i slati telefonske pozive&nbsp;preko radio veze&nbsp;prilikom pomjeranja kroz neko geografsko područje. To radi spajanjem&nbsp;sa mobilnom mrežom&nbsp;koju omogućuje mobilni operator, dopuštajući pristup javnoj telefonskoj mreži.  U kontrastu, bežični telefon se koristi samo unutar kraćeg ranga&nbsp;jedne, privatne bazne stanice.

U dodatku telefoniji, moderni mobilni telefon također podržavaju široku grupu drugih servisa kao što su slanje SMS-ova, MMS-ova, emailova, pristup internetu, bežične komunikacije na kraća rastojanja (infrared, Bluetooth), biznis programi, igre i fotografije. Mobilni telefoni koji nude ove ili više generalne računarske mogućnosti nazivaju se&nbsp;pametni telefoni.

Prvi telefon koji se mogao držati u ruci su demonstrirali&nbsp;John F.Mitchell i&nbsp;Martin Cooper iz&nbsp;Motorole&nbsp;godine 1973, koristeći ručni telefon koji je bio težak 2&nbsp;kg.
Godine 1983, DynaTAC 8000x bio je prvi telefon koji je bio komercijalno dostupan. Od 1983. do 2014, pretplatnici mobilne telefonije širom svijeta su porasli od nula do preko 7 milijardi, obuhvatajući 100% svjetske populacije i postižući dno ekonomske piramide. Od 2014, vrhovni mobitelski proizvođači su Samsung, Nokia, Apple&nbsp;i&nbsp;LG.

## Također pogledajte 
* Telefon
* Mreža

## Reference 
## Literatura 
## Vanjski linkovi 
* link=|alt=|16x16px Media related to Mobile phones at Wikimedia Commons
* How Cell Phones Work at HowStuffWorks
* "The Long Odyssey of the Cell Phone" , 15 photos with captions from *Time* magazine
* *Cell Phone, the ring heard around the world*—a video documentary by the Canadian Broadcasting Corporation

Kategorija:Mobiteli
Kategorija:Mobilne telekomunikacije
Kategorija:Telefonija
Mačija buha

**Mačija buha** () je najrasprostranjenija vrsta buha u svijetu.

Mačija buha je eksterni parazit domaće mačke, ali se također može naći i na psima. Životni ciklus može obaviti i na drugim mesojedima, a može se naći i na zečevima, stoci, glodarima i ljudima ali na njima ne može dugo opstati.

## Životni ciklus 
Ženka mačije buhe leže jaja na domaćina, ali jaja nakon što se osuše ispadaju iz krzna u vanjsku sredinu, najčešće na mjesto gdje životinja spava. Iz jaja izlaze larve koje posjeduju osobinu negativne fototaksije, što znači da se kreću suprotno od izvora svjetlosti. Larve se hrane različitim organskim supstancama, ali najvažnije u ishrani je osušena krv koja opada sa krzna domaćina kao fekalna materija odraslih buha. Nakon tri larvalne faze, prelazi u fazu lutke. U fazi lutke, odnosno u kukuljici ostaje sve do pojave prisustva topline, vibracija ili povećane koncentracije ugljik dioksida od strane potencijalnog domaćina. Prisustvo novog domaćina stimuliše novoizlegle buhe da skoče na domaćina. Mlade buhe nakon tek nekoliko minuta počinju da se hrane krvlju.

## Efekat na domaćina 
[mini|desno|250px|[Alopecija kod mačke kao posljedica alergije]]
Mačije buhe ne nanose neku veliku štetu odraslim domaćinima na kojim parazitiraju, osim u slučaju da domaćin postane alergičan na neke supstance u pljuvački buhe. Ovo dovodi do alergijskog dermatitisa. Kod mlađih jedinki sa velikim infestacijama, može doći do povećanog gubitka krvi što dovodi do anemije.

Mačije buhe također mogu biti vektori u prenosu nekih bolesti, kao i u prenosu nekih parazita.

## Prevencija i terapija 
Kao prevencija od pojave mačijih buha može se koristiti ogrlica protiv buha, kao i redovno češljanje. U slučaju pojave buha koriste se različiti sprejevi ili šamponi namjenjeni za tu svrhu.

## Galerija 

Datoteka:Fleadirt.jpg|Iščešljana mačija dlaka sa fekalnim otpacima mačijih buha
Datoteka:Ctenocephalides felis oeufs.JPG|Jaja mačije buhe
Datoteka:Ctenocephalides felis, L3 blanche..JPG|Larva mačije buhe
Datoteka:Ctenocephalides felis. cocon et nymphe..JPG|Mačija buha u stadiju kukuljice

## Reference 
Kategorija:Paraziti
Odense

mini|desno|Katedrala svetog Knuta
**Odense** je treći danski grad po veličini i najveći na otoku Fynu. 

Od 1. januara 2024. u samom gradu je živjelo 183.763 stanovnika dok je općina Odense imala 209.078 stanovnika.

Nalazi se na zaljevu fjorda Odense te je značajna luka. Odense je i vrlo važno saobraćajno čvorište puteva koji vodi mostovima preko danskih otoka između Danske i Švedske. Također je i željezničko čvorište. Grad ima značajno brodogradilište, te metaloprerađivačku, tekstilnu i industriju mašina.

Odense je jedan od najstarijih gradova sjeverne Evrope, osnovan 988. godine. U gradu je 1935. podignut drugi najviši toranj u Evropi *Odinstårnet* koji je srušen u Drugom svjetskom ratu. Značajna je katedrala svetog Knuta. U gradu su rođeni najpoznatiji danski književnik Hans Christian Andersen i kompozitor Carl Nielsen.

## Reference 
## Vanjski linkovi 
* 

Kategorija:Gradovi u Danskoj
Oziris

**Oziris** (također **Usiris**, **Asar**, **Aser**, **Ausar**, **Ausir**, **Wesir**, **Ausare**) je egipatski bog plodnosti i podzemlja. 
## Opis 
mini|lijevo|160 px|Oziris-Dionis
Oziris je jedan od najstarijih bogova, te je bio naširoko štovan sve do doba Katoličke crkve. Oziris je otkupitelj grijeha i milosrdni sudija mrtvih u zagrobnom životu, koji odobrava život, potiče rast vegetacije i poplave rijeke Nila. Egipatski kraljevi, faraoni, bili su povezani sa Ozirisom nakon smrti, gdje su živjeli sa njim, u podzemlju. U Novom kraljevstvu su svi ljudi pokapani, kako bi ih Oziris primio. Ime se prvi put u Egiptu pisalo Wsr ili Osr. Kod Kopta se izgovara **Ousire**. Ozirisov izgled: ima zeleno lice, bradu i mumificiran je, na glavi mu je kruna *atef*. U rukama drži štapove.
## Saga o Izidi i Ozirisu 
Geb, bog Zemlje i Nut, božica neba, imaju četiri djece – Ozirisa, Izidu, Seta i Neftis. Oziris je lijep i tamnokos, Izida mudra čarobnica, Neftis prelijepa, a Set ima crvenu kosu i glavu vuka. Geb je dao Setu pustinje, a Ozirisu plodnu dolinu uz Nil, što je manji dio Egipta. Oziris se oženio Izidom, a Set Neftis. Set i Neftis nisu imali dijete, pa je Neftis, nezadovoljena, otišla Ozirisu i spavala sa njim, te mu rodila boga sa glavom šakala, Anubisa, ali ga zbog izgleda odbacuje. Anubisa prihvaća Izida, njegova teta. Oziris je bio omiljen, pa je Set postao ljubomoran. Ubio je Ozirisa: pretvorio se u vodenkonja ili krokodila, ili kako prenosi Plutarh, Oziris je žrtva zavjere. Prema toj verziji, Oziris je utopljen. Set je rasjekao Ozirisovo tijelo. Set je potom zavladao, a Izida i Neftis su potražile sve dijelove tijela i oživjele svog brata. Anubis je napravio njegovu mumiju i Oziris je postao vladar smrti, koji nudi vječni život dobrim dušama, pomoću suđenja u podzemlju, Duatu. Izida i Oziris su dobili sina, boga sa glavom sokola – Horusa, koji je pobijedio Seta i zavladao Egiptom. 
mini|lijevo|200 px|Ozirisova kruna, *atef*

## Oziris i druga božanstva 
Ozirisov je grčki pandan Dionis, a u hrišćanstvu se Oziris može povezati sa Isusom. Ozirisovi rituali također uključuju oajstvo vjere, kruh i vino, te je nastao Oziris-Dionis. Apis je egipatski bog povezan sa Ozirisom. Ozirisov je kult zabranjen odlukom rimskog cara Teodozija.
## Vanjski linkovi 
Kategorija:Egipatski bogovi
Sarah Palin

**Sarah Louise Heath Palin** (Sara Luis Hit Pejlin; rođena 11. februara 1964) bivša je guvernerka Aljaske, savezne države SAD-a, i jedan od kandidata Republikanske stranke za mjesto potpredsjednika Sjedinjenih Američkih Država na predsjedničkim izborima 2008.

Palin je izabrana za guvernera Aljaske 2006, pobjedivši u stranačkim predizborima tadašnjeg guvernera Franka Murkowskog, i na općim izborima nekadašnjeg demokratskog guvernera Aljaske Tonyja Knowlesa. Pažnju javnosti je privukla objavljujući etičke propuste vođa Republikanske stranke u Aljasci.

Prije nego što je izabrana za guvernera, Palin je služila u dva saziva u gradskom savjetu Wasille, grada u Aljasci od 5.470 stanovnika (2000), od 1992. do 1996, bila izabrana za gradonačelnika Wasille 1996, i bila kandidat za zamjenika guvernera na izborima 2002. (kada nije izabrana). Sarah Palin je prvi ženski kandidat Republikanske stranke za položaj potpredsjednika i drugi kandidat za potpredsjednika ispred jedne od dvije velike stranke u SAD-u uopće. Prva je bila demokrata Geraldine Ferraro 1984. Ona je također i prvi političar iz Aljaske koja je nacionalni kandidat u kampanji za predsjednika ili potpredsjednika.

## Vanjski linkovi 
* 

Kategorija:Američki političari
Kategorija:Savezni guverneri u Sjedinjenim Američkim Državama
Kategorija:Biografije, Sandpoint (Idaho)
Kategorija:Rođeni 1964.
Kategorija:Članovi Republikanske stranke (SAD)
Kategorija:Živi ljudi
Laktoza

**Laktoza** je disaharid koji se sastoji od molekula β-D-galaktoze i β-D-glukoze koji su vezani preko β1-4 glikozidne veze. Laktoza sačinjava oko 2-8% čvrste supstance u mlijeku. Ime dolazi od latinske riječi za mlijeko, plus sufiks "-oza" koji označava šećere.

## Varenje laktoze 
Mladunci sisara se hrane mlijekom svojih majki. Kako bi ga svarili, crijevne resice luče enzim nazvan laktaza (β1-4 disaharidaza) i ovaj enzim dijeli molekulu na dvije podjedinice (glukozu i galaktozu) zbog apsorpcije.

Obzirom da se laktoza pojavljuje uglavnom u mlijeku, kod većine vrsta, proizvodnja laktaze postepeno prestaje sazrijevanjem i tada se ona više ne može metabolizirati. Ovaj gubitak laktaze po sazrijevanju dešava se i kod većine ljudi. Međutim, mnogi ljudi porijeklom iz Evrope, Srednjeg Istoka, Indije, kao i Masai narod iz Istočne Afrike, imaju verziju gena za laktazu koji nije onemogućen nakon sazrijevanja, i u mnogim od ovih kultura ostali sisari kao što su stoka, koze i ovce, muzu se zbog mlijeka.

## Rastvorljivost 
1,5 g laktoze (u obliku laktoze monohidrata) u 10 g vode. (pri 10&nbsp;°C)

## Također pogledajte 
* Netolerancija laktoze

## Vanjski linkovi 
* Studija primjećuje nedavni pomak u ljudskoj evoluciji

## Reference 
Kategorija:Disaharidi
Kategorija:Zaslađivači
Tender

*Tender (brod) - vrsta broda
*Tender (ekonomija) - javna nabavka roba, usluga i radova za potrebe državnih institucija
* Tender (željeznica), vagon koji se nalazi odmah iza lokomotive, i služi za nošenje goriva i vode
Doba jedrenjaka

mini|desno|250px|Jedrenjak iz 18. vijeka
**Doba jedrenjaka** je period koji je trajao najkasnije od sredine 16. (ili sredine 15.) do sredine 19. vijeka, u kojem je kulminirala dominacija jedrenjaka u globalnoj trgovini i ratovanju, posebno obilježena uvođenjem pomorske artiljerije, a dostigla svoj najveći obim u 18. i 19. vijeku.

Udarnu pomorsku silu predstavljali su veliki jedrenjaci visokih bokova s tri reda topovskih vrata od kojih su najpoznatiji "*Sovereign of the seas*" i "*Prince royal*". Najpoznatiji tip jedrenjaka u 16. vijeku bila je dvojarbolna nava sa križnim i latinskim jedrima. Tokom 17. i 18. vijeka razvili su se veliki trgovački jedrenjaci deplasmana do 1500 tona za prekookeansku plovidbu od kojih su najpoznatiji istočnoindijci. Krajem 18. vijeka počeli su se graditi golete, škune i brikovi, da bi početkom 19. vijeka jedrenjaci dosegli svoj vrhunac. Sredinom 19. vijeka razvio se najveći jedrenjak takozvani kliper deplasmana 1000-2000 tona za prijevoz putnika i robe. Tokom toga razdoblja počeli su se graditi željezni brodovi da bi na kraju skroz istisnuli drvene jedrenjake.

## Također pogledajte 
* Velika geografska otkrića

Kategorija:Pomorstvo
Smallville (sezona 8)

**Osma sezona** serije ***Smallville***, američke televizijske serije, će se početi emitovati 18. septembra 2008. godine. Ovo je treća sezona koja će se emitovati na CW televizijskoj mreži. Regularna postava za osmu sezonu uključuje slijedeće glumce: Tom Welling, Allison Mack, Erica Durance, Aaron Ashmore, zajedno sa novim glumcima, kao što su Cassidy Freeman, Sam Witwer, Nakon kraja sedme sezone, objavljeno je da da se regularni glumci Kristin Kreuk i Michael Rosenbaum, koji su bili sa serijom od prve epizode, neće vratiti kao regularni za osmu sezonu, dok su Laura Vandervoort i John Glover napustili seriju zajedno sa Kreuk i Rosenbaumom; Glover je ubijen u epizodi sedme sezone pod nazivom "Descent", dok se Vandervoort prestala pojavljivati u seriji nakon samo jedne sezone.

## Epizode 
## Reference 
## Vanjski linkovi 
*Službena stranica  
*Kryptonsite
*
*Season 8 na Smallville Wiki

Kategorija:Smallville
Mirage

* Francuska riječ za fatamorganu
*Avioni firme Dassault:
**Dassault Mirage III
**Dassault Mirage IV
**Dassault Mirage F.1
Dassault Mirage F1

**Dassault Mirage F1** jest odgovor firme Dassault na potražnju Francuske vlade iz 1964. za nasljednikom uspješnog Miragea III. Nasuprot Mirageu II s krilima u obliku trokuta (delta-krila), Mirage F1 ima normalnu konstrukciju krila. Kao pogon se koristi novija generacija SNECMA Atar 9K mlazne turbine. Iako prvi prototip zbog tehničkih problema pri testovima pada, koncept zadovoljava i prelazi u serijsku proizvodnju. Do kraja 1990. Francuskim zračnim snagama na raspolaganju stoji 200 aviona ovog tipa. Osim modela F1 za potrebe francuskih zračnih snaga, pararlelno se pravi model F1C za izvoz. Model F1B dolazi kao dvosjed i koristi se za obuke, dok se model F1CR koristi kao izviđač. Model F1CT je lovac-bombarder i osim u Francuskoj koristi se i u Španiji. Zadnja korištena verzija su bili modernizirani avioni tipa F1CT sa oznakom F1C-200 i koriste se kao primarni lovci za odbranu zračnog prostora Francuske.

## Tehnički podaci (verzija CT) 
## Također pogledajte 
* MiG-21

## Reference 
## Vanjski linkovi 
* Službena stranica firme *Dassault*

Kategorija:Lovački avioni
Neftida

**Neftida** ili **Neftis** je egipatska božica grobnica i noći.

## Opis 
Neftida na glavi nosi hijeroglif za damu, odjevena je obično u crvenu haljinu. U ruci drži štap te ima tamnu kosu. Vrlo se često prikazuje uz svoju sestru Izidu, kao božica smrti. Njih dvije čine simbole života i smrti. Neftida se spominje u mitu Eneadi.

## Neftis u Eneadi 
Geb, bog Zemlje i Nut, božica neba, imaju četvero djece: Ozirisa, Izidu, Seta i Neftidu. Oziris je lijep i tamnokos, Izida mudra čarobnica, Neftida prelijepa, a Set ima crvenu kosu i glavu vuka. Geb je dao Setu pustinje, a Ozirisu plodnu dolinu uz Nil, što je manji dio Egipta. Oziris se oženio Izidom, a Set Neftidu. Set i Neftida nisu imali djece, pa je Neftis, nezadovoljena, otišla Ozirisu i spavala sa njim, te mu rodila boga sa glavom šakala, Anubisa, ali ga zbog izgleda odbacuje. Anubisa prihvata Izida, njegova teta. Oziris je bio omiljen, pa je Set postao ljubomoran. Ubio je Ozirisa: pretvorio se u nilskog konja ili krokodila, ili kako prenosi Plutarh, Oziris je žrtva zavjere. Prema toj verziji, Oziris je utopljen. Set je rasjekao Ozirisovo tijelo bacivši njegov spolni organ u Nil. Tamo ga je pojela riba. Set je potom zavladao, a Izida i Neftida su potražile sve dijelove tijela i oživjele svog brata. Anubis je napravio njegovu mumiju i Oziris je postao vladar smrti, koji nudi vječni život dobrim dušama, pomoću suđenja u podzemlju, Duatu. Izida i Oziris su dobili sina, boga sa glavom sokola, Horusa, koji je pobijedio Seta i zavladao Egiptom.

## Neftidin kult 
[mini|lijevo|150 px|Izida i Neftida *[Knjiga mrtvih*]]
Neftida u starom Egiptu nije bila zaboravljena te je imala hram. Bila je vrlo poznata i štovana, jer je njena dužnost štiti grobnice mrtvih. Faraoni Ramzesi su osobito slavili Seta u 19. dinastiji, a time i njegovu ženu Neftidu. Njen se hram naziva "Kuća Neftide i Ramzesa". Polja oko hrama pripadaju hramu i dvojici proroka. Neftidin hram je svakako povezan sa hramom zvanim "Setova kuća". Kod hrama Neftide svećenici u svetištu su imali odobrenje Ramzesa II. Temelje hrama su arheolozi otkrili 1980. Sumnja se da kulta nije bilo u velikom gradu Herakleopolisu. Ali dokaz za kult je statua Neftide, pronađena u blizini hrama. Ali u tom gradu je postojao Neftidin prorok što znači da je kult Neftide bio veoma razvijen.

## Vanjski linkovi 
* Neftida

Kategorija:Egipatske božice
Frascati

**Frascati** je grad i komuna u Italiji. Nalazi se 20&nbsp;km jugoistočno od Rima na brdu Alban u blizini antičkog grada Tusculum.

Frascati je poznat po svom bijelom vinu, *Frascati* vinu. Također je popularan i kao historijski i umjetnički centar.

## Vanjski linkovi 
* Zvanična stranica
* 

Kategorija:Gradovi u Italiji
Narcis

mini|250px|*Narcissus poeticus*
**Narcis** je vrsta cvijeta iz roda *Narcissus*, porijeklom iz Evrope, Sjeverne Amerike i Azije. Narcisa ima oko 26 divljih i nekoliko stotina kultiviranih vrsta.

Na prvom mjestu u gajenju narcisa nalazi se Engleska, zatim Holandija, Danska i Njemačka.

Uglavnom raste na južnoj polulopti,a mali broj vrsta živi i na sjevernoj.

## Etimologija 
Postoje dvije teorije o porijeklu imena. Prva je da je cvijet dobio ime po mladiću iz grčke mitologije Narcisu koji je bio opsjednut samim sobom, tako da je jednom prilikom gledajući svoj odraz u bazenu umro od gladi i žeđi sjedeći na rubu bazena, a na mjestu gdje je preminuo izraslo je cvijeće, odnosno narcisi.

Po drugoj teoriji cvijet je dobio ime po svojim narkotičkim svojstvima, i otud naziv narcis (grč. *narke* - gubitak čula, ukočenost).

## Opis 
Sve vrste narcisa posjeduju koronu okruženu sa šest cvijetnih listova zvanih perianti koji se spajaju u cijev na kraju cvijeta. Sjemenje je crno, okruglo sa tvrdim omotačem.

Narcisi mogu posjedovati boje identične kod perianta i korone ili mogu varirati u nijansama između perianta i korone. Boje koje se najčešće pojavljuju su nijanse žute, bijele, narandžaste, roza, crvene i zelene.

## Toksicitet 
Sve vrste narcisa sadržavaju alkaloidni otrov likorin, najčešće u tučku i listovima.

## Reference 
## Vanjski linkovi 
* 
* 

Kategorija:Asparagales
Kategorija:Baštenske biljke
Dodir

**Dodir** ili **opip** je jedno od pet ljudskih čula; proces prepoznavanja objekata pipanjem. To je složeni skup više osjetila od kojih neka imaju posebne živčane završetke u koži, mišićima i drugdje, a reaguju na raznolike podražaj i prenose primljene utiske mozgu da ih dalje preradi. Osim što predstavlja svojevrsnu dopunu vidu, okusu i mirisu, često se na njega oslanjamo da provjerimo istinitost onog što ti osjeti sugeriraju, a može i nadomjestiti neki drugi osjet (npr. Brailleovo pismo koje slijepima omogućava čitanje dodirom prstiju.).

Osjetni organi za dodir su rasprostranjeni po čitavom tijelu. Dodir je osjetljiv kako na promjenu temperature, tako i na bol. Također daje i osjećaj prostora. Osim toga djeluje kao sistem ranog upozorenja ljudskom tijelu – osjet topline i boli često govori našem mozgu da nam je tijelo u opasnosti prije nego što smo je svjesni, pa će tijelo odmah reagirati kako bi se zaštitilo. Naprimjer, brzo ćemo skloniti ruku s vruće površine da se ne opečemo.

## Također pogledajte 
* Somatosenzorni sistem

## Literatura
* Lederman, S. J., & Klatzky, R. L. (1990). Haptic classification of common objects: Knowledge-driven exploration. *Cognitive Psychology, 22*, 421-459.
* Grunwald, M. (Ed.) 2008. *Human Haptic Perception - Basics and Applications.* Basel/Boston/Berlin: Birkhaeuser
Verlag. 

## Vanjski linkovi 
* https://web.archive.org/web/20140124073640/http://www.roblesdelatorre.com/gabriel/GR-IEEE-MM-2006.pdf
* http://www.technologyreview.com/read_article.aspx?id=17363&ch=biotech&sc=&pg=1
* https://web.archive.org/web/20061003225801/http://www.roblesdelatorre.com/gabriel/GR-VH-Nature2001.pdf

Kategorija:Čula
Kategorija:Čulo dodira
Nacionalni park Triglav

**Nacionalni park Triglav** (slo. *Triglavski narodni park*) nalazi se na području sjeverozapadne Slovenije u Julijskim Alpama. Na području parka prevladava visokogorski krš. Vegetacija u parku je većinom alpska, ali su zbog blizine Jadranskog mora i utjecaja sredozemne klime na jugozapadnom dijelu parka prisutne i biljke iz tih područja.

Prijedlog za zaštitu ovog područja datira još iz 1908, ali je realiziran 1924. Kao nacionalni park Triglav je priznat 1961. Jedini je nacionalni park u Sloveniji i u njemu važi poseban zaštitni režim koji je stroži od onih u ostalim zaštićenim područjima. Park ima površinu od 83.807 ha. Njegova najviša točka je Triglav sa 2.864 m, a najniža tačka je tok gorskog potoka Tolminka na 180 m. Park je dobio ime po Triglavu, najvišem slovenskom planinskom vrhu, koja se nalazi u središtu parka.

Jezera u parku su: Bohinjsko jezero, Črno jezero, Dvojno jezero, Krnsko jezero.

Pored Zakona o TNP-u, to jedinstveno alpsko područje zaštićuje i Ustav Republike Slovenije (članci 71., 72. i 73.), Zakon o zaštiti okoliša, Zakon o očuvanju prirode, Zakon o vodama, Poljoprivredno-šumski i drugi zakoni te Alpska konvencija s njenim protokolima. Najnovije smjernice dolaze iz Seviljske strategije za rezervat biosfere jer je UNESCO u julu 2003. god. proglasio Julijske Alpe rezervatom biosfere.

## Galerija 

Datoteka:Triglav.jpg|Najviši vrh, Triglav
Datoteka:Soca.jpg|Rijeka Soča
Datoteka:Tamar Valley (NW Slovenia) – 2015-07-17.jpg|Dolina Planica

## Reference 
## Vanjski linkovi 
* Zvanična stranica

Kategorija:Geografija Slovenije
Kategorija:Nacionalni parkovi u Sloveniji
Kategorija:Nacionalni parkovi u Jugoslaviji
Kategorija:Nacionalni park Triglav
Kategorija:Zaštićena područja osnovana 1981.
Soča

**Soča** (italijanski: Isonzo; furlanski: Lusinç; njemački: Sontig; latinski: Aesontius) jest 138&nbsp;km duga rijeka koja teče kroz zapadnu Sloveniju 96&nbsp;km i sjeveroistočnu Italiju 43&nbsp;km. Izvire u dolini Trenta u Julijskim Alpama na sjeverozapadu Slovenije na nadmorskoj visini 1100&nbsp;m. Protječe kroz Bovec, Kobarid, Tolmin, Kanal, Nova Gorica i Gorica prije nego što se ulije u Jadransko more blizu Monfalconea. Ima nivalno-pluvijalni režim u gornjem toku, a pluvijalno-nivalni u donjem toku. Prije Prvog svjetskog rata tekla je paralelno s granicom između Kraljevine Italije i Austro-Ugarske. Tokom Prvog svjetskog rata bila je poprište gorkih borbi između dviju zemalja, koje su kulminirale bitkom kod Caporetta 1917.

## Galerija 

Datoteka:Sočariverslovenia.jpg|Soča u blizini Boveca
Datoteka:Pješački most na Soči kod Tolmina.JPG|Most na Soči kod Tolmina
Datoteka:MostNaSoci-ladja1.jpg|Brod na Soči
Datoteka:Foce Isonzo dal satellite.jpg|Ušće Soče u Jadransko more

## Vanjski linkovi 
Kategorija:Rijeke u Italiji
Kategorija:Rijeke u Sloveniji
Palac (čvor)

* Palac, prvi i najjači od pet prstiju šake
* Inč ili palac, mjerna jedinica za dužinu
* Palac gore, pokret palcem ruke, koji označava odobravanje
Jugoton

mini|desno|300px|Karakteristični logo Jugotona na naljepnici sa cijenom
**Jugoton** je prva i najveća diskografska kuća, na prostorima bivše Jugoslavije, koja je bila smještena u Zagrebu. Osnovana je 10. jula 1947.

## Historija 
Prvu ploču izdaju 1947. godine, singlica pod kataloškim brojem "J-1001", na kojoj se nalaze dvije dalmatinske kompozicije "*Ti tvoji zubići*" i "*Jedan mali brodić*" u izvedbi "Zagreb Male Quinteta". Kuća već prve godine proizvodi 33.000 gramofonskih ploča. U proizvodnju gramofonskih ploča od vinila (25 centimetarski LP) ulaze 1956. Iste godine izdaju ploče sa narodnim muzičkim sadržajem i prvu solističku ploču zabavne muzike koja je nosila naslov "*Pjeva vam Ivo Robić*".

Godine 1957. počinju sa izdavanjem singlova (45 okretaja u minuti) i EP-a (33 okretaja i više mjesta na ploči za duže kompozicije). Godine 1958. su izdali preko 500.000 ploča i proizveli prvu ploču sa stereo zvukom, naslov "*Tam kjer murke cveto*" kvinteta Avsenik.

Krajem 1959. osniva se još jedna diskografska kuća na prostorima bivše Jugoslavije, beogradski PGP RTB.

Godine 1960. Jugoton proizvodi preko 1.400.000 ploča, a zagrebački RIZ (Radio Industrija Zagreb) proizvodi 100.000 gramofona, na lokaciji Dubrava (Zagreb), postavljaju kamen temeljac za novi Jugotonov pogon. Pogon sa radom počinje 23. oktobra 1963, a već tada proizvode 10.000.000 gramofonskih ploča na godinu. Jugoton je do otvaranja pogona proizvodio galanteriju i kozmetičku ambalažu, a puni naziv kompanije je bio "*Tvornica gramofonskih ploča i pribora, te galanterije iz plastičnih masa*".

Jugoton potpisuje licencne ugovore sa diskografskim kućama "RCA Victoria", njemačkom kompanijom "Polydor" i britanskom "Decca" i počinje sa objavljivanjem aktuelnih svjetskih izdanja poput Little Richarda i Elvisa Presleya koji su bili jedni od pionira rock and rolla, ali i brojna druga izdanja od raznih izvođača kao: The Beatles, Rolling Stones, Madonna, U2, David Bowie, Eurythmics, Kate Bush, Public Image Limited, Kraftwerk, Queen, Deep Purple, Pink Floyd, Iron Maiden i mnogih drugih.

Jugoton je objavio mnoge albume od popularnih sastava sa teritorije bivše Jugoslavije, Bijelog dugmeta, Azre, Električnog orgazma, Idola, Haustora i veliki broj od Leb i Sola, međutim prvi domaći rock album (LP) bio je "Naši dani" od zagrebačkog sastava Grupa 220 objavljen u novembru 1968.g. Krajem '60-ih produkcija domaćih albuma nije velika, nego tek početkom '70-ih kada izlaze albumi Drage Mlinareca kao soliste (1971.) i sastava YU grupa (1972.) i Time (1972.). Najprodavaniji solista bio je Mišo Kovač, a najprodavaniji sastav su bili Novi fosili.

Nakon raspada Jugoslavije, Jugoton mijenja ime u Croatia Records.

Kategorija:Jugoslavenske diskografske kuće
Kategorija:Jugoton
Kategorija:Kompanije iz Zagreba
Kategorija:Hrvatske diskografske kuće
Kategorija:Muzika u Zagrebu
Kategorija:Muzika u SR Hrvatskoj
Pofalići

mini|desno|250px|Pogled na Pofaliće
**Pofalići** su sarajevsko naselje. Naselje se nalazi u općini Novo Sarajevo. Sastoji se iz dvije mjesne zajednice: Pofalići I i Pofalići II. Na području Pofalića nalaze se privredni objekti Fabrike duhana Sarajevo i upravna zgrada Energoinvesta, a iznad naselja se uzdiže brdo Hum.

## Rat u Bosni i Hercegovini 
Na samom početku rata u BiH, 16. maja 1992. godine odigrala se Pofalićka bitka (kodni naziv *Grom*), tokom kojeg su srpske snage nastojale da povežu Grbavicu i Žuć te tako podijele grad Sarajevo na dva dijela. Jedinice Armije Republike Bosne i Hercegovine su spriječile tu namjeru i tako spriječili potpunu blokadu Sarajeva.

## Reference 
## Vanjski linkovi 
* Regulacioni plan Pofalića , Zavod za planiranje razvoja Kantona Sarajevo

Kategorija:Naselja u Sarajevu
Velešići

**Velešići** su sarajevsko naselje. Gornji Velešići pripadaju općini Novo Sarajevo, a Donji Velešići općini Centar.

## Stanovništvo
## Izvor 
* Knjiga: "Nacionalni sastav stanovništva - Rezultati za Republiku po opštinama i naseljenim mjestima 1991.", statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.
* internet - izvor, "Popis po mjesnim zajednicama" - https://web.archive.org/web/20131005002409/http://www.fzs.ba/Podaci/nacion%20po%20mjesnim.pdf

## Reference 
## Vanjski linkovi 
http://www.openstreetmap.org/#map=16/43.8652/18.3951

Kategorija:Naselja u Sarajevu
Kategorija:Naselja u Bosni i Hercegovini
Viktor Juščenko

**Viktor Juščenko** (ukrajinski: *Віктор Андрійович Ющенко*) je ukrajinski političar i bivši predsjednik te zemlje.

## Vanjski linkovi
*

Kategorija:Rođeni 1953.
Kategorija:Ukrajinski političari
Kategorija:Ukrajinski premijeri
Kategorija:Ukrajinski predsjednici
Kategorija:Biografije, Horuživka
Kategorija:Živi ljudi
Vratnik (Sarajevo)

**Vratnik** je naselje u Sarajevu, Bosna i Hercegovina. Sagrađen u 18. vijeku, utvrđeni grad **Stari grad Vratnik**, sada u istoimenom naselju, nacionalni je spomenik Bosne i Hercegovine od 2005. godine.

Naziv "Vratnik" je slavenskog porijekla iz korijena riječi Bratnik, što se pojavljuje u turskim dokumentima u drugoj polovini 15. vijeka. Drugi vjeruju da naziv Vratnik dolazi od riječi "vrata". Stara vratnička tvrđava je povezana sa svojom lokacijom blizu cesti gdje su ljudi i dobra ulazili u grad sa istoka u to vrijeme. Carska Džada, cesta od Sarajeva preko Višegrada do Istanbula, vodila je kroz Vratnik vijekovima.

Vratnik je turistička atrakcija posebno zbog svoje stare arhitekture i pogleda na Sarajevo.

## Historija 
thumb|right|300px|Karta stare tvrđave Vratnik.
Do racije princa Eugena Savojskog 1697. godine, kada je veliki broj zgrada izgorio do temelja i grad mnogo uništen, Sarajevo je bilo otvoreni tip grada. Godine 1727, Ahmed-paša Rustempašić Skopljak (guverner) naredio je da se utvrdi Vratnik. Prema njegovom ukazu, odbrambeni zid je trebao biti "jedan sad hoda dug, debeo dvije jarde i visok 10 jardi."

Ahmed-paša je dobavio arhitekte utvrda iz Dubrovnika da nadgledaju konstrukciju. Nakon završetka 1739. godine, bile su tri kapije (Širokac, Ploča i Višegradska) i pet utvrda od kojih su Bijela i Žuta tabija najznačajnije.

Legenda kaže da je Vratnik dobio ime zbog činjenice da je simbolizirao "vrata Sarajeva". Vrata utvrde, koja su izrađena od hrastovog drveta, bila su zatvarana pri svakom zalasku sunca i opet otvarana pri izlasku. Sultan Mehmed Fatih ušao je kroz ova vrata i imao je bijelu džamiju sa sahat-kulom koja je sagrađena u njegovu čast. Koristio je Bijelu tabiju kao kamp unutar starog grada Vratnika.

Mnogi vjeruju da su zidovi utvrde i kule bili uvijek simboli odbrane i slobode, dok je šehidsko mezarje blizu dnevni podsjetnik cijene koja je za to plaćena.

Sarajevo, turecký dům.jpg|Bosanskohercegovačka arhitektura
Vratnik City.JPG|Uske ulice
Old Vratnik town architecture.JPG|Arhitektura starog grada Vratnika
Mišćina džamija in Vratnik.JPG|Mišćina džamija (2010)
Old city wall (4686345048).jpg|Zidovi utvrde i kula Širokac (maj 1987)

Značajni objekti i institucije:

* Jajce kasarna
* Bijela tabija
* Dvije žute tabije (Jekovac i Strošići)
* Bedem oko Vratnika
* Hendin mekteb
* tri kapi kule (Višegradska kapija, Širokac i Ploča)

Na Vratniku se nalazi devetogodišnja osnovna škola koja je do početka rata nosila naziv Džavid Haverić, a danas je Hamdija Kreševljaković.

## Također pogledajte 
## Reference 
## Vanjski linkovi 
Kategorija:Naselja u Sarajevu
Kategorija:Nacionalni spomenici u Sarajevu
Prijap

mini|Prijapov falus i Prijapova figura
U grčkoj mitologiji, **Prijap** je seljački bog plodnosti, zaštitnik stoke, plodova biljka, vrtova i muških spolnih organa. Njegov rimski pandan je Mutinus Mutunus. Prijap je najpoznatiji po svom falusu, u medicini poznato kao prijapizam.

## Odnos s drugim božanstvima 
Prijap je sin Afrodite i Dionisa, ili Hermesa, ili Zeusa ili Pana, ovisno o izvoru. Hera ga je proklela impotencijom i ludilom, dok je još bio u Afroditinoj utrobi jer je Paris rekao da je Afrodita ljepša od Here. Bogovi mu, zbog falusa, nisu dopustili da živi na brdu Olimpu pa su ga bacili na Zemlju, gdje su ga primili pastiri. Prijap se pridružio Panu i satirima kao bog plodnosti i rasta, iako je bio neplodan. Pokušao je silovati nimfu lotosa – Lotidu. U novijoj je verziji Lotida zamijenjena Hestijom, djevičanskom božicom.

## Opis 
Prijap je itifaličan, a upio je kult nekih prijašnjih bogova. Opisan je kao patuljak s falusom, a izrađivane su i figure gdje Prijapova glava skriva veliki falus. Kipovi Prijapa su bili uobičajeni u Grčkoj i Rimu. Atenjani su često poistovjećivali Prijapa i Hermesa, a radili su i herme, stupove s Hermesovom glavom i muškim genitalijama na dnu. U tekstu *Priapea* piše mnogo o položaju Prijapa i njegovom seksulnom zlostavljanju. Ovidije prenosi da su se magarci žrtvovali Prijapovu ocu Hermesu na Helespontu, u gradu Lampsacusu.

## Moderna kultura 
Neki morski crvi su nazvani *Priapulidea*, šta znači "crv penis" jer su takvog oblika. *Mutinus caninus* je gljiva falusnog oblika, nazvana po Prijapovom rimskom pandanu.

## Također pogledajte 
* Crkva svetog Prijapa

## Reference 
## Vanjski linkovi 
* 

Kategorija:Grčka mitologija
Mojmilo (naselje)

**Mojmilo** ili **Olimpijsko naselje** je sarajevsko naselje. Naselje se nalazi u općini Novi Grad.

Ovo naselje je sagrađeno kao olimpijsko selo za potrebe 14. zimskih olimpijskih igara u Sarajevu 1984. Naselje ima sportsku dvoranu, veliki supermarket (hipermarket), velika parkirališta, obdanište, taksi stajalište. Sa centrom grada je povezano autobuskom (Dobrinja-Vijećnica) i trolejbuskom vezom (Dobrinja-Trg Austrije). U posljednjem ratu veoma oštećeno, naselje je obnovljeno sredstvima grada Barcelone. Iznad naselje ja sagrađeno naselje za djecu koja su u ratu ostala bez roditelja.

## Vanjski linkovi 
*https://web.archive.org/web/20130213183156/http://www.panoramio.com/photo/7855603
* http://www.sos-ds.ba; SOS, dječije selo
* http://www.openstreetmap.org; naselje Mojmilo

Kategorija:Naselja u Sarajevu
Rioni

mini|desno|250px|Rijeka Rioni
**Rioni** je najveća rijeka u zapadnoj Gruziji. Izvire na Kavkazu u regiji Racha, teče prema zapadu i ulijeva se u Crno more u blizini grada Poti. Na njenim obalama leži grad Kutaisi, nekad antički grad Colchis.

Ova rijeka antičkim Grcima je poznata pod nazivom Phasis, i prvi put je spomenuta od strane Hesioda. Sokrat je smatrao da se tada poznati svijet pruža od Herkulovih stubova (danas Gibraltar) do rijeke Phasis.

Ptica fazan je dobila ime po ovoj rijeci, jer je prvi put otkrivena na ovom području.

## Reference 
## Vanjski linkovi 
Kategorija:Rijeke u Gruziji
Morava (čvor)

* Morava (rijeka u Srednjoj Evropi) (češ. i slv. *Morava*, njem. *March*) rijeka u srednjoj Evropi koja protiče kroz Češku, a kao pogranična i kroz Austriju i Slovačku, lijeva pritoka Dunava, duga 354&nbsp;km 
* Binačka Morava, (mkd. i srp. *Биначка Морава*) rijeka na Balkanskom poluostrvu koja protiče kroz Makedoniju i Srbiju. Poslije 49&nbsp;km toka, kod Bujanovca spaja se sa Preševskom Moravicom obrazujući rijeku Južnu Moravu

**Slovenija**:

* Morava (Kočevje), naselje u općini Kočevje, regija Jugoistočna Slovenija

**Srbija**:

* Južna Morava (srp. *Јужна Морава*), rijeka u južnom dijelu zemlje, pritoka Velike Morave, duga 295&nbsp;km
* Velika Morava (srp. *Велика Морава*), rijeka u centralnom dijelu zemlje, desna pritoka Dunava, duga 185&nbsp;km. Nastaje spajanjem Južne Morave i Zapadne Morave kod Stalaća
* Zapadna Morava (srp. *Западна Морава*), rijeka u zapadnom dijelu zemlje, pritoka Velike Morave, duga 308&nbsp;km
* Suva Morava, naselje u općini Vladičin Han, Pčinjski okrug
Moralni imperativ

**Moralni imperativ** je, u filozofiji, unutrašnje čovjekovo načelo prema kojem on određuje svoje postupke. Osvnovne postulate moralnog imperativa nalazimo već kod Platona, koji je "najviše Dobro" izvodio iz svojih ontoloških postavki. On to "najviše Dobro" nigdje jednoznačno ne definiše, ali kaže da je "pravičnost dati svakome ono što mu pripada" (*Resp*, 332c) te ustvrđuje da postoji jedan moralni zakon koji važi za sve pojedince i države.

Moralni imperativ razvio se u jednu vrstu kategoričkog imperativa kako ga je definisao Immanuel Kant: "Postupaj samo prema onom načelu za koje ujedno možeš htjeti da postane opštim zakonom". To znači da čovjek svojom slobodnom voljom mora usklađivati svoje djelovanje na taj način da njegove lične etičke pobude, to jest njegova načela, uvijek i u svakoj prilici mogu postati opštim zakonom čovječanstva. Kant je, dakle, ovaj imperativ smatrao produktom djelovanja uma: odbacivanje ovog opšteg moralnog načela bilo bi suprotno čistom umu. Kasniji mislioci smatrali su da moralni imperativ proizlazi iz savjesti, kao božanski glas koji govori kroz ljudski duh. Prema tome, načela savjesti su jednostavno ispravna i ne treba da ih dalje objašnjavati.

## Reference 
## Vanjski linkovi 
Kategorija:Filozofija
Lukavica (Istočno Novo Sarajevo)

**Lukavica** je naseljeno mjesto u općini Istočno Novo Sarajevo, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Istočno Novo Sarajevo
Poti

**Poti** (gru. *ფოთი*) je lučki grad u Gruziji. Nalazi se na istočnoj obali Crnog mora u regiji Samegrelo-Zemo Svaneti na zapadu zemlje. Sagrađen u blizini antičkog grada Phasis, grad je postao glavna luka i industrijski centar od ranog 20. vijeka. Također je sjedište gruzijske mornarice. Poti treba da postane besplatna ekonomska zona unutar projekta između Gruzije i UAE-a iz aprila 2008.

## Geografija 
Poti je udaljen 312&nbsp;km od glavnog gruzijskog grada Tbilisija i nalazi se na delti rijeke Rioni. Grad je okružen nacionalnim parkom Kolkheti. Prosječna godišnja temperatura iznosi 14,1&nbsp;°C, 2&nbsp;°C u januaru, i 22,9&nbsp;°C u julu.

## Partnerski gradovi 
*  LaGrange, SAD
*  Burgas, Bugarska
*  Larnaca, Kipar
*  Aktau, Kazahstan

## Vanjski linkovi 
* Zvanična stranica grada
* 

Kategorija:Gradovi u Gruziji
Laik

**Laik** (grčki: *λαός*) je pojam koji se u bosanskom jeziku prvenstveno koristi za osobu koja nije ekspert u jednom određenom polju znanja. 

Sama riječ laik vuče porijeklo iz grčkog jezika i predstavlja pripadnika naroda. Pojam je izpočetka prvenstveno korišten da označi osobe koje nisu pripadale sveštenstvu, tojest svi kršćani koji nisu bili sveštenici bili su laici. U nekim jezicima termin se također može koristiti i pri označavanju običnih ljudi koji pripadaju nekoj drugoj vjeri.

Pojam laik se ponekad također pogrešno koristi i kao sinonim za riječ amater. Laik uvijek označava osobu koja nije ekspert u jednom polju dok amater označava osobu koja može biti ekspert u tom polju znanja, ali se ne bavi time profesionalno.

## Reference 
## Vanjski linkovi 
Kategorija:Izrazi
Merkur (čvor)

* Merkur, planeta sunčevog sistema
* Merkur (mitologija), glasnik bogova, i bog trgovine u rimskoj mitologiji
### Geografija 
*Mercury Bay, Novi Zeland
*Mercury Islands, Novi Zeland
*Mercury Boulevard, u gradovima Hampton i Newport News, Virginia, SAD
Neptun (mitologija)

mini|240x240px|Bartolomeo Ammannati: Neptun, fontana, Piazza della Signoria
**Neptun** () je bog vode i mora u rimskoj mitologiji. On je identičan Posejdonu, grčkom bogu. Rimsko shvaćanje Neptuna se temelji na etrušćanskoj mitologiji, gdje je bog mora Nethuns. U ranijim je vremenima Neptun bio znan kao **Portunes** ili **Fortunes**. Po Neptunu ime nosi planeta Neptun i hemijski element neptunijum.
mini|lijevo|218x218px|Angelo Bronzino: Neptun, sa trozubom
## Opis Neptuna i pojavljivanje u mitovima 
Neptun je bog mora i riba. Sin je Ops i Saturna, koji su vladali svijetom prije nego što ih je svrgnuo Jupiter. On je sa svojim sestrama Junonom, Vestom i Cererom, te sa braćom Neptunom i Plutonom, podijelio vlast nad svijetom. Neptun je dobio sva mora, a Pluton podzemlje. Neptun je preuzet iz grčke mitologije, ali je možda bio izvorni italski bog mora. Njegova je žena Salacia, božica mora, a sin im je Triton. Neptunov je predak Okean, bog okeana. Za razliku od Okeana, Neptun je i bog slatke vode. U Vergilijevoj *Eneidi* Neptun je uvrijeđen i nije na strani Trojanaca. Ali ipak im je pomogao kad je Junona u prvom pjevanju htjela uništiti trojansku flotu. No, glavni je razlog bio taj što se Junona umiješala u njegovo područje. Štitio je Eneju dok je bježao iz Troje.
mini|190 px|Neptun sa trozubom, fontana, Bologna
## Kult 
Neptun je i bog konja, kao i grčki Posejdon, a epitet mu je zato *Neptune Equester*, zaštitnik konjskih utrka. Njegov je festival *Neptunalia*, a slavio se 23. jula. Neptun je imao dva hrama u Rimu. Prvi je bio blizu *Circus Flaminusa*, drugi je posvećen i Agripi.
## Umjetnost 
Neptun je prisutan svugdje u umjetnosti: na vazama, slikama. U mnogim se gradovima nalaze Neptunovi kipovi koji ga prikazuju s trozubom. Oko njega su i mnogobrojni tritoni te Salacia, morska nimfa. Neptunove fontane krase mnoge trgove, a Neptun je prikazan gol, sa trozubom i bradom, a ponekad i krunom na glavi. Ovaj izbor izgleda fontane je takav zato što je Neptun bog slatke i slane vode.

## Reference 
## Vanjski linkovi 
* https://www.britannica.com/topic/Neptune-Roman-god

Kategorija:Rimski bogovi
Salacija

mini|250px|Sebastiano Ricci - Neptune i Amfitrita - WGA19413
**Salacia** ili **Salacija** je božica iz rimske mitologije. Njen pandan u grčkoj mitologiji je Amfitrita. Ime joj znači "slana".

## Opis i mitovi 
Salacija je morska nimfa, preuzeta iz grčke mitologije, po uzoru na Amfitritu. 

Rimski pjesnik Vergilije je smatrao da je Amfitrita kćerka Tetije, ali nije spomenuo oca. Apulej ju je nazvao Nerejevom kćeri (u Grčkoj je Nerej Amfitritin otac). 

Salacija je žena boga mora Neptuna, kojem je rodila Tritona, boga - vodenjaka, sa tijelom čovjeka i ribljim repom. Kada se Salacija trebala udati, pobjegla je do Atlasa, koji je držao nebo, ali je Neptun poslao morska bića po nju. Tako je poslao i delfina zvanog Delfin, koji je pronašao i odveo Neptunu. Iz zahvalnosti ga je Neptun stavio na nebo kao sazviježđe. 

U rimskoj mitologiji Salacija ima malu ulogu, nije štovana, ali se ponekad pojavljuje na fontanama. Njen muž Neptun je vrlo često prikazan u umjetnosti. 

Salacija se prikazuje kao lijepa mlada žena, slično Amfitriti, dok se vozi u Neptunovoj kočiji, a posvećen joj je delfin, koji je doveo do njenog muža. Najpoznatiji prikaz Salacije je onaj kod mozaika u Pompejima, gdje Salacija ima smeđu kosu.

## Reference 
## Vanjski linkovi 
Kategorija:Rimske božice
McDonnell F-4

Historija **McDonnell F-4 Phantom II** počinje u septembru 1953. kada firma počinje sa studijama jednog dvomotornog lovca sa mogućnošću korištenja pri svim vremenskim uvjetima. Ovaj tip aviona je trebao zamijeniti već zastarjele modele F3H Demon kod *US-Navy*. U julu 1955, McDonnell dobija nalog za pravljenje dva prototipa pod nazivom XF4H-1 i 5 predserijskih aviona pod nazivom Phantom II. Pri testovima se pokazuju zapanjujuće mogućnosti ovog tipa. Phantom II je prvi avion koji je bio u mogućnosti praćenja ciljeva bez radara na zemlji. US-Navy odmah poručuje serijsku verziju F4H-1 koja se od 1962 preimenuje u F-4A. I USAF koja po tradiciji ne poručuje iste avione kao i mornarica, u ovom slučaju pravi izuzetak i naručuje 653 komada tipa F-110A (kasnije F-4C). Prave se različite verzije za sve potrebe borbenih dejstava, a najzapaženiji tipovi ovog aviona su RF-4 (izviđač) i EF-4 (specijaliziran za elektronično ratovanje i protiv-elektronska dejstva). Najveće uspjehe ovaj tip ima u ratovima u jugoistočnoj Aziji poslije čega dolaze narudžbe iz čitavog svijeta.

## Tehnički podaci McDonnell F-4 Phantom II (F-4E) 
## Također pogledajte 
* Dassault Mirage III
* MiG-21

## Vanjski linkovi 
Kategorija:Lovački avioni
Junona

**Junona** je zaštitnica i posebna savjetnica Rimskog carstva. Grčki ekvivalent joj je Hera, a etrušćanski Uni. Kao zaštitnička božica Rima i Rimskog carstva bila je prozvana Regina ("kraljica"). Junona je i božica braka. Često se pojavljuje sa štitom i oklopom, poput grčke božice Atene. Po Junoni je nazvan jedan asteroid.
[mini|180 px|lijevo|[Agostino Carracci: Jupiter i Junona, *hieros gamos*]]

## Opis i mitovi 
Junona je kćer boga novca Saturna i njegove žene Ops. Braća su joj Neptun, Pluton i Jupiter, a sestre Cerera i Vesta. Saturn je progutao svako svoje dijete, a poslije ih je oslobodio Jupiter. Junona je tad odvedena na ostrvo Samos, gdje je posebno odgajana do puberteta. Tada je po nju došao Jupiter i oženio je. Jupiter je postao kralj bogova i bog neba, Neptun bog mora, a Pluton bog podzemlja. Junona je Jupiteru rodila Marsa, Vulkana, Juventas i Diskordiju. Kad je rođen Vulkan, bio je ružan, pa ga je Junona bacila u more. Seksualno sjedinjenje između Jupitera i Junone (i Zeusa i Here) je nazvano *hieros gamos*, "sveti brak", a tada se slavilo vjenčanje bogova i ljudi. Kad su Gali opsjedali Rim, Junonine guske su glasanjem upozorile Rimljane.

### Epiteti 
Junona ima mnoge značajne naslove, zbog svoje uloge.
* *Interduca* ("koja vodi mladenku u brak") – božica zaštitnica braka.
* *Domiduca* ("ona koja daje mladenki novi dom") – božica slavlenja vjenčanja.
* *Cinxia* ("ona koja gubi mladenkin pojas") – božica gubitka nevinost.
* *Juno Regina* ("Junona kraljica") – Junona kao žena Jupitera, time kraljica bogova.
* *Juno Moneta* ("Junona koja opominje") – zaštitnica novca.
* *Lucina* ("ona koja donosi djecu svjetlu dana") – zaštitnica rađanja djece.
* *Pomona* ("božica voća") – zaštitnica voćnih plodova.
* *Saturnia* (Vergilije) – jer je Saturnova kćerke.

## Kult 
Svake godine, žene su održavale festival u čast Junoni nazivan *Matronalia*. Drugi festival u njenu čast, *Nonae Caprotinae* je održan u sedmom mjesecu. Juni je smatran mjesecom posvećenim Junoni, a budući da je ona božica braka, tada je najbolje sklopiti brak. Junona je i božica ženstvenosti, zaštitnica žena. Hera, iz grčke mitologije, je osvetoljubiva božica. Kao božica-zaštitnica žena, Junona upravlja menstrualnim ciklusom. Junona je imala hramove u mnogim gradovima.

## Vanjski linkovi 
Kategorija:Rimske božice